|  |  |
| --- | --- |
|  | **Rēzeknes novada Dome**Reģ.Nr.90009112679Atbrīvošanas aleja 95A, Rēzekne, LV – 4601,Tel. 646 22238; 646 22231, 646 25935,e–pasts: info@rezeknesnovads.lvInformācija internetā: <http://www.rezeknesnovads.lv> |

**LĒMUMS**

Rēzeknē

2023.gada 3.augustā Nr. 904 (prot. Nr.16, 2.§)

**Par publiskās ūdenstilpes Feimaņu ezers daļas nomas tiesību izsoli Feimaņu pagastā**

Rēzeknes novada pašvaldībā ir saņemts SIA “Vimāna” iesniegums par Feimaņu ezera nodošanu nomā rekreācijas pakalpojumu, izmantojot peldošās būves un kuģošanas līdzekļus, sniegšanai.

Saskaņā ar Civillikuma 1102. pantu un tā pirmo pielikumu Feimaņu ezers ir publisks ezers un ir valsts īpašumā uz likuma pamata. Feimaņu ezers atrodas Rēzeknes novada Feimaņu pagasta un Preiļu novada Rušonas pagastu teritorijās, zemes vienībās ar kadastra apzīmējumiem 7852 006 0126 (valdītājs – Rēzeknes novada pašvaldība) un 7670 006 0143 (valdītājs – Preiļu novada pašvaldība).

Ministru kabineta 2022. gada 15. novembra noteikumu Nr. 719 “Publisko ūdeņu nomas noteikumi” (turpmāk tekstā – Noteikumi) 2. punktā noteikts, ka ūdenstilpi iznomā publiska persona – to īpašnieks vai valdītājs (iznomātājs), noslēdzot nomas līgumu, Noteikumu 4. punkts nosaka, ka ūdenstilpi vai pludmali iznomā pakalpojumu sniegšanai vai citiem mērķiem, kas atbilst teritorijas attīstības plānošanas, ūdens apsaimniekošanas, vides un dabas aizsardzības normatīvo aktu prasībām un ūdenstilpes apsaimniekošanas dokumentam. Saskaņā Noteikumu 5. punktu nomas objekts var būt ūdenstilpes vai pludmales daļa īpašuma vai zemes vienību robežās vai teritorija, kas nesakrīt ar ūdenstilpes vai zemes vienību robežām. Noteikumu 9. punkts nosaka, ka nomas objektu un iznomāšanas mērķi, ņemot vērā tā atbilstību šo noteikumu 4. punktam un pamatojoties uz lietderības apsvērumiem un sabiedrības interesēm, nosaka iznomātājs un pieņem attiecīgu lēmumu, Noteikumu 10. punkts nosaka, ka nomnieka izvēlei rīko elektronisku nomas tiesību izsoli, lai iegūtu iespējami augstāku samaksu.

2022. gadā ir izstrādāti Feimaņu ezera ekspluatācijas (apsaimniekošanas) noteikumi un ezera ekspluatācija veicama saskaņā ar tajos noteikto. Saskaņā ar ekspluatācijas noteikumu 3.7. apakšpunktu, Meirānu ezera saimnieciskās izmantošanas veidi ir rekreācija (atpūta uz ūdeņiem), tai skaitā peldvietas, pārvietošanās ar motorizētiem un nemotorizētiem peldlīdzekļiem u.c., makšķerēšana, vēžošana, zemūdens medības, rūpnieciskā zveja.

Saskaņā ar Rēzeknes novada pašvaldības 2020. gada 1. oktobra saistošo noteikumu Nr. 69 “Rēzeknes novada teritorijas plānojuma teritorijas izmantošanas un apbūves noteikumi un grafiskā daļa” kartogrāfisko informāciju Feimaņu ezera teritorija atrodas ūdeņu teritorijā. Rēzeknes novada teritorijas plānojuma Teritorijas izmantošanas un apbūves noteikumu 481.punkts nosaka, ka Ūdeņu teritorija (Ū) ir funkcionālā zona, ko nosaka, lai izplānotu un nodrošinātu racionālu un ilgtspējīgu ūdeņu resursu izmantošanu saimnieciskai darbībai, transportam, rekreācijai un vides aizsardzībai, 494.punkts nosaka, ka peldbūves pakalpojumu objektu ierīkošanai uz publiskajiem ūdeņiem atļautas Černostes ezerā, Dziļūta ezerā, *Feimaņu ezerā*, Idzipoles ezerā, Ismeru—Žogotu ezerā, Kaunatas ezerā, Lubāna ezerā, Meirānu ezerā, Pušas ezerā, Rāznas ezerā, Rušona ezerā, Salāja ezerā, Tiskādu ezerā, Viraudas ezerā, Vertukšnes ezerā, Zosnas ezerā un Rēzeknes upē. Nav atļauts vairāk par vienu stāvu. Peldbūvi nodrošina ar inženiertīkliem, lai nekāda veida piesārņojums nenonāktu vidē. Peldbūves izvietojumu saskaņo Pašvaldībā, norādot funkciju un vizuālo veidolu.

Atbilstoši Noteikumu 18. punktam, rīkojot izsoli, solīšanu sāk no iznomātāja noteiktās izsoles sākuma nomas maksas, kas atbilst neatkarīga vērtētāja noteiktajai tirgus vērtībai, bet ne mazāk par 40 *euro* gadā, piemērojot noteikto soli augšupejošā virzienā. Uzvar pretendents, kas nosolījis augstāko nomas maksu. Noteikumu 43.punkts nosaka, ka ūdenstilpi vai pludmali var iznomāt uz laiku līdz 12 gadiem.

Rēzeknes novada pašvaldība, pieaicinot sertificētu vērtētāju – SIA “VCG ekspertu grupa” (turpmāk – Sertificēts vērtētājs), ir veikusi Rēzeknes novada pašvaldības valdījumā esošā publiskā ezera “Feimaņu ezers” daļas 100 m2 platībā nomas maksas noteikšanu. Atbilstoši saņemtajam Sertificēta vērtētāja Tirgus nomas maksas aprēķinam, īpašuma “Feimaņu ezers” teritorijas 100 m2 platībā tirgus nomas maksa ir 140 EUR (viens simts četrdesmit *euro*, 00 centi) gadā, neiekļaujot pievienotās vērtības nodokli.

Pamatojoties uz Pašvaldību likuma 10.panta pirmās daļas 21.punktu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Ministru kabineta 2022.gada 15.novembra noteikumu Nr.719 „Publisko ūdeņu nomas noteikumi” 2.,9.,10.,11., un 18.punktu, ievērojot Rēzeknes novada pašvaldības 2020. gada 1. oktobra saistošos noteikumus Nr. 69 “Rēzeknes novada teritorijas plānojuma teritorijas izmantošanas un apbūves noteikumi un grafiskā daļa”, ņemot vērā Finanšu komitejas 2023.gada 27.jūlija priekšlikumu, Rēzeknes novada dome **nolemj:**

1. Nodot nomā publiskās ūdenstilpes - Feimaņu ezera - daļu (zemes vienība ar kadastra apzīmējumu 7852 006 0126) 100 m2 (0,01 ha) platībā Feimaņu pagastā, Rēzeknes novadā (turpmāk – Nomas objekts).
2. Organizēt lēmuma 1. punktā noteiktā Nomas objekta nomas tiesību izsoli, nosakot:
	1. izsoles veidu - elektroniska izsole ar augšupejošu soli;
	2. iznomāšanas mērķi – rekreācijas pakalpojumu sniegšana, t.sk. peldbūvju izvietošana;
	3. papildus nomas maksai nomnieks maksā visus attiecināmos nodokļus.
3. Apstiprināt Nomas objekta nomas tiesību izsoles sākotnējo nosacīto (tirgus) nomas maksu 140 *euro* gadā bez pievienotas vērtības nodokļa.
4. Apstiprināt Nomas objekta nomas tiesību izsoles noteikumus (noteikumi pievienoti).
5. Noteikt Nomas objekta nomas līguma termiņu: 6 (seši) gadi no nomas līguma noslēgšanas dienas.
6. Apstiprināt Nomas objekta nomas tiesību izsoles komisiju (turpmāk – Komisija):
	1. komisijas priekšsēdētājs: Juris Zvīdriņš – Centrālās pārvaldes Nekustamā īpašuma pārvaldības dienesta vadītājs;
	2. komisijas locekļi:

Ruta Sidorova - Centrālās pārvaldes Nekustamā īpašuma pārvaldības dienesta vecākā vides aizsardzības speciāliste;

Anita Bringule - Centrālās pārvaldes Nekustamā īpašuma pārvaldības dienesta speciāliste zemes nomas jautājumos;

Silvija Kipļuka – Centrālās pārvaldes Juridiskās un lietvedības nodaļas vecākā juriste.

1. Centrālās pārvaldes vecākajai vides aizsardzības speciālistei Rutai Sidorovai nodrošināt sludinājumu par nomas tiesību izsoli publicēšanu pašvaldības mājaslapā www.rezeknesnovads.lv un laikrakstā “Rēzeknes Vēstis”.
2. Uzdot Komisijai ievietot elektronisko izsoļu vietnē https://izsoles.ta.gov.lv informāciju par Nomas objekta nomas tiesību izsoli.
3. Noteikt, ka gadījumā, ja elektronisko izsoļu vietne nenodrošina nomas tiesību izsoles procesa pakalpojumu, Komisija ir tiesīga grozīt Nomas objekta nomas tiesību izsoles noteikumus mutiskas izsoles organizēšanai.
4. Izsoles rezultātus Komisijai iesniegt apstiprināšanai Rēzeknes novada domē.

Domes priekšsēdētājs Monvīds Švarcs